تمت ارشفة منتديات نبع الفرات
[صورة]
عيدج مبارك ..يمن كلبي نساج
كون تعمة اعيوني اذا .اباوع وراج
كون اشم كتال ابوي .
ولا ارد اشتم هواج..
خلص رمضان الجمعنا.وباجر افطر.
عيد المبارك على المني خذاج
مرة كلتيلي الورد يشبهني حيل
أظن تذكرين من كتلج حشاج
كتلج تروح السما فدوة لسماج
كتلج اخسر عيني حتى اكسب
حتى اكسب
كتلج اكسب راحتي شلي برضاج
ردت اشطب اسمج من كتاب عمري
رجفت ايدي
وسفة ياروحي شجاج
انتي يالكلج عنيدة شروضاج
لاياروحي ملح المعاتب مرض للقلبه كَاع
وأنتي شجرة وتغفة آيات بذراج
لاياروحي المر ذليل
وانتي حرة شلون تردين التفت ع الرخصاج
المصيبة شما اشك بالصور تلتم
النار ماادري شجاها مارضت بالصور تلهم
وجوه فوك النار تُرسم
مدري ياهو كبالي يشتم
رمز وبلا فيل يُهدم
سولفي
سولفي والريشة امانة بركَبة جناح العشك
سولفي والدين تحفة ابيت المفارك صدك
سولفي شجم شجرة ميتة شافتج عن بعد دنيا
ورد نبض بيها العركَـ
سولفي امنتي بـ أبره تكحل عيون الفتك
سالفة رمضان حبنة بساع خلصت
وفطرة العشاك بوسة
بخط طفل هسـ توة صاير
عيد الفراك الوصلنة خلـ يجي يلكَاني حاضر
لايقشمرني بضحكتة ولابس هدوم المكَابر
عيدج مبارك وحكَـ ذاك غلاج
لو شمس كدامي صرتي ماترس عيني ضواج
عيدج مبارك بدوني
وعيد المبارك بلاج
قصيدة رائعة
شكراً جزيلاً للنقل فهد